su fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi pt fi fi fi fi fi fi sq fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi it fi fi fi fi fi fi fi fi fi fi fi fi fi fi fi fi fi fi fi it it fi fi fi fi fi fi et fi fi fi en fi fi fi fi fi fi nn fi fi fi fi fi fi fi fi fi fi fi fi fi fi fi fi en fi fi fi fi fi fi fi fi fi fi fi fi fi fi fi fi fi fi fi fi fi fi fr fi fi lt fi fi fi fi fi fi fi fi de de fi it pt fi fi en zh fr fi es fi sk fi fi fi fi ceb en fy fi fi et nn fi fi fi fi fi de fi fi it fi fi fi da fi fi fi pl fi et fi fi fi fi fi fi lt fi fi fi eo fi id fi en hu fi es fi fi fi pt de id en fi fi en it fi fi fi fi fi fi fi fi pt hbs_lat fi de fi it fi fi fi fi fi fi fi nl fi fi fi fi fi fi fi fi fi fi fi fi fi
Kevään aikana olen suorittanut avoimen amkin kautta seuraavat kurssit markkinointijuridiikka 5osp ja Psykologinen joustavuus 5osp. Olen myös suorittanut työyhteisöosaajan päiväkoti työllä. Olen koko kevään tehnyt viikoittain 3-5 päivän sijaisuuksia päiväkodeissa. Kevät on sujunut erittäin hyvin.
Seuraavan vuoden tulen tekemään varhaiskasvatuksen hoitajan sijaisuuden. Tarkoitus olisi ensi keväänä mahdollisesti hakea jatko-opiskelemaan. En vielä tiedä mitä, mutta onneksi on aikaa miettiä.
klo toukokuuta 19, 2021 Ei kommentteja:
Kohteen lähettäminen sähköpostitseBloggaa tästä!Jaa TwitteriinJaa FacebookiinJaa Pinterestiin
Olen tehnyt sijaisuuksia päiväkodeissa. Siellä arki on hyvin erilaista kun kaupanalan maailmassa. Päiväkoti arki on hyvin värikästä ja koskaan ei tiedä mitä päivän aikana tapahtuu, sillä muuttuvia tekijöitä on ihan miljoona. Tähän postaukseen teen koonnin siitä millainen työyhteisöosaaja oikein olenkaan ja pohdin asioita.
Toiminta työorganisaation toimintaperiaateiden mukaan ja henkilöstö roolin ymmärtäminen;
Päiväkotimaailmassa vastuun ottamisen tärkeys vaan korostuu, sillä siellä ollaan vastuussa lapsista. Lapset tarvitsevat aikuista, joka myös kiireen ja muiden työtehtävien lomassa huomioi heidät omana itsenään ja kuuntelee heitä. Päiväkotimaailmassa on otettava vastuu siitä, että päiväkodin normaalit arjen jutut pyörivät eteenpäin.
Tärkeää on pitää koko päivän ajan tarkkaa kirjaa lasten luvusta. Näin pystytään tarkistamaan tilanteessa kuin tilanteessa, että kaikki ovat varmasti paikalla.
Työtehtävien jako päivän mittaan elää aika paljon. Päiväkodissa kuten jo aiemmin mainitsin on miljoona mahdollista muuttuvaa tekijää, joten on tärkeää oma-aloitteisesti ottaa jokin asia tehtäväkseen.
Yleensä tulen ryhmään etukäteen suunnittelematta, lyhyellä varoitus ajalla, joten en kauheasti suunnittele mitään etukäteen. Minulla on kumminkin hieman materiaalia kertynyt sijaisuus aikojen varrelta, jota käytän tarvittaessa.
Minulla on muutama askartelu malli, jotka kulkevat mukana. Odotustilanteissa yleensä lapset ovat hieman levottomia ja silloin yleensä laulatan lapsia. Myös pupujooga kortit kulkevat mukanani.
Työhön kuuluu salassapitovelvollisuus, jota noudatan. Noudatan myös työaikoja, sekä varhaiskasvatuslakia.
Sovittujen toimintatapojen noudattaminen ja luovien ratkaisujen avulla työyhteisön kehittäminen
Sijaisena voin vaikuttaa työyhteisöön omalla asenteellani ja sillä, että olen mukava kaikille ja avoin oppimaan uutta. Itse yritän parhaani mukaan olla hyvä työkaveri, joka huomioi muut myös kiireen keskellä. Koskaan ei ole niin kiire ettei ehtisi tervehtimään. Työyhteisöä voin myös kehittää puuttumalla epäkohtiin, juttelemalla niistä joko ryhmän varhaiskasvatuksen opettajalle tai päiväkodin johtajalle.
Päiväkodin henkilökunnan tulee ottaa lapsi vastaan ja lasta haettaessa kertoa hieman lapsen päivästä, miten on mennyt ja mitä ollaan tehty. Päiväkodissa on noudatettava hyviä käytöstapoja.
Nyt korona aikaan on myös maskin tai visiirin käyttö pakollista. On myös pidettävä erityisen hyvää huolta käsihygieniasta.
Työturvallisuuteen kuuluu se, että tietää missä on hätäpoistumistiet, ensiaputarpeita ja sen sellaista. Myös turvallisuutta ajatellen on tärkeää tietää lasten tarkka luku.
Työturvallisuusjuttuihin sisältyy myös työergonomia jutut. On tärkeää tietää mitkä työasennot ovat niitä ergonomisia, esim. nostoissa, lasten kanssa leikkiessä ja lasten pukemisessa.
Töihin mennessä puen päälleni vaatteet jotka ovat siistit, käytännölliset, joustavat, mukavat ja hyvän maun mukaiset. Itse tykkään käyttää legginsejä ja tunikoita töissä.
Myös ulkovaatteet ovat tärkeä osa pukeutumista, sillä sään salliessa päivään kuuluu yleensä kaksi ulkoilua. Talvisin pidän untuvatakkia, toppahousuja, kaulahuivia, villasukkia, pipoa, toppahanskoja ja pitkävarrellisia talvikenkiä. Syksyin, keväisin ja kesäsinin minulla on mukana säähän soveltuvat takki ja tarvittaessa tuulihousut, pipo, hanskat ja kaulahuivi sekä kengät. Minulle tärkeintä ulkovaatteissa on se, että ne pitävät vettä, hylkivät likaa, niissä pysyy lämpimänä ja ne päällä on hyvä olla.
Toiminta työyhteisön/tiimin jäsenenä muuttuvissa vuorovaikutustilanteissa
Käytöstavat ja toisten huomioiminen
Töissä pyrin huomioimaan muut tervehtimällä ja tarvittaessa auttamalla toista. Tervehdin niin henkilökunnan jäseniä kuin myös lapsia ja lastenvanhempia. Sijaisena myös esittäydyn lastenvanhenmille kun tapaan heidät ensikertaa.
Työyhteisön neuvottelu ja keskustelutilanteet
Osallistun oma-aloitteisesti keskustelu tilanteisiin ja ehdotan omia ideoitani. Sijaisena kumminkin päivät usein ovat jo ennalta suunniteltuja ryhmän oman henkilökunnan puolesta. Pidempien kuin parin päivän sijaisuusjaksojen olen kumminkin päässyt itsekin enemmän osallistumaan suunnitteluun. Neuvottelutilanteita on päivän mittaan monia, kun työnjakoa tehdään päivän mittaan koko ajan. Osallistun aktiivisesti keskusteluihin ja ennakoin ja aloitan myös keskusteluja.
Oma roolini ja vaikutukseni työyhteisöön
Olen tehnyt pääsääntöisesti hoitajan sijaisuuksia, mutta matkaan on myös mahtunut muutama lastentarhanopettajan sijaisuus. Molemmissa sijaisuuksiani rooliini on kuulunut hoitaa ja vahtia lapsia. Lastentarhanopettajana myös jäsrjestää toimintaa lapsille ja ohjata hieman enemmän mitä hoitajana. Yritän olla hyvä työkaveri, jota on helppo lähestyä. Töissä haluan antaa muille positiivisen kuvan ja olla johdonmukainen ja vastuullinen.
Työsuorituksen arviointi ja palautteen hyödyntäminen
Oma toiminta, vahvuudet sekä kehittämiskohteet
Omassa toiminnassani pyrin tottakai olemaan oma paras työminäni. Haluan toimia vastuullisesti ja johdonmukaisesti, kuitenkin soveltaen omaa toimintaani tarvittaessa. Päiväkodissa ei ole mitään kiveen hakattuja sääntöjä miten toimitaan vaan jokaisen on mahdollisuus löytää oma tapansa toimia.
Noudatan sovittuja sääntöjä ja työaikaa
Osaan heittäytyä ja joustan tarvittaessa
Tulen toimeen erilaisten ihmisten kanssa ja otan muut huomioon
Pärjään myös erityislasten kanssa
Minulle on ollut oppimisen paikka ja on edelleen siinä, ettei kaikkeen ole valmista "to do-listaa"
Omanlaisten toiminta tapojen löytäminen, sillä tapoja on yhtä monta kuin tekijöitäkin
Palaute ja sen vastaanotto
Olen saanut oikeastaan pääosin hyvää palautetta. Olen saanut palautetta siitä miten osaan heittäytyä ja joustaa tarvittaessa, sekä myös siitä kuinka tulen toimeen erilaisten lasten kanssa.
Ensimmäisestä tuokiohetkestä sain hyvin kehittävää palautetta siitä, mikä voisi tuoda hetkeen lisää ja sai minut ajattelemaan. Tuokio oli jumppahetki ja sen sijaan, että vain jumppaisi, voisi siihen lisätä musiikkia ja tarinallisuutta.
Olen tuonut omia ideoitani esille niiltä osin, kun se onnistuu sijaisuuksien aikana. Olen esim. ehdottanut vaihtoehtoista toimintatapaa joillekin asioille, esim. jos olen kokenut sen jossakin muualla toimivaksi. Tarvittaessa annan palautetta myös epäkohdista rakentavasti toiminnasta, joka ei mielestäni sovellu päiväkotiin juttelemalla joko ryhmän varhaiskasvatuksenopettajalle tai päiväkodin johtajalle. Palautetta annossa en syyllistä ketään vaan haluan luoda keskustelua asiasta.
Työpaikallani työskentelee pääsääntöisesti jokaisessa ryhmässä 2 lastenhoitajaa ja 1 varhaiskasvatuksenopettaja. Esikoulu ryhmissä on myös esikouluopettaja. Tarvittaessa ryhmissä on myös avustajia. Päiväkodissa on myös johtaja.
Päiväkodeissa tarpeen tullen on myös erityislastentarhanopettaja.
Päiväkodissa on myös laistoshuoltaja tai laitoshuoltajia, jotka huolehtivat paikan siisteydestä, pienemmissä taloissa sama henkilö saattaa huolehtia niin siisteydestä, kuin ruokapuolesta. Joissakin päiväkodeissa on erikseen keittäjä. Kiinteistöistä pitää huolta kiineistönkunnossapito puoli, jolla on useimmiten useampi kohde.
Lastenhoitaja- huolehtii lapsista, pitää erilaisia tuokioita, leikkii lasten kanssa, on läsnä ja kuuntelee lapsia, pitää kirjaa lapsiluvusta päivän mittaan.
Varhaiskasvatuksen opettaja- tekee samoja asioita kuin lastenhoitaja. Hänellä on myös suunnittelu aikaa jolloin hän tekee paperitöitä ja suunnittelee ryhmäntoimintaa. Tämän lisäksi hän tekee yhteistyötä lastenasioiden hoitaessa esim. neuvolan kanssa.
Erityislastentarhanopettaja- Auttaa lapsia joilla on erityisentuentarve ja tekee heidän kanssaan asioita, jotka tukevat lasta.
laitoshuoltaja- huolehtii paikkojen siisteydestä
keittäjä- lämmittää ruuan  ja laittaa sen tarjoilu valmiiksi
kiinteistönkunnossapito- huolehtii kiinteistön kunnossapidosta, leikkaa nurmikot, haravoi, vaihtaa lamput jne...
klo helmikuuta 01, 2021 Ei kommentteja:
Kohteen lähettäminen sähköpostitseBloggaa tästä!Jaa TwitteriinJaa FacebookiinJaa Pinterestiin
perjantai 20. marraskuuta 2020
Opiskelujeni aikana olen huomannut, että ihan oikeasti tiimityö kantaa pitkälle. Olen oppinut kuinka tärkeitä on tiimityö taidot. Lähes jokaisessa työyhteisössä on oma tiimi jolta saa tukea ja apua hankalissa tilanteissa.
Visualistin opintojen aikana minusta on muokkaantunut oikea tiimi pelaaja. Olen oppinut kuinka yhteistyöllä voidaan saada tulos, josta yksin voi vain haaveilla. Olen oppinut kuuntelemaan muita ja antamaan myös muiden ideoille mahdollisuuden.
Miten itse aloin tiimi pelaajaksi
Peruskoulussa vihasin ryhmätöitä. Minusta oli aivan kamalaa antaa muille vastuuta ja päätäntävaltaa. En luottanut siihen, että voisin saada hyvän lopputuloksen millään muulla tavalla kuin kontrolloimalla kaikkea. Peruskoulussa ei onnekseni ollut paljoakaan ryhmätöitä, vaan pääosin sain pysyä mukavuusalueellani ja tehdä itsekseni.
Mutta kun tulin visualisteihin olin aivan järkyttynyt, kun meidät jaettiin tiimeihin. Muistan ajatelleeni ettei tästä voi seurata mitään hyvää ja en pääse hyödyntämään omaa osaamistani. Ensimmäinen puoli vuotta oli aivan tuskaa ja monta kertaa mietin vaihtavani alaa.
Kumminkin pikkuhiljaa aloin huomata, ettei tämä tiimissä työskentely olekaan ehkä aivan niin paha asia. Se itseasiassa alkoi olla jopa mielekästä. Aloin näkemään tiimin positiiviset puolet. Sen kuinka tiimi tukee, auttaa, inspiroi, kuuntelee jne... Yhtäkkiä käänsin kelkkani ja aloin rakastamaan tiimityötä.
Uskon, että tiimityön avulla ihminen pystyy saavuttamaan mitä vaan.Ilman tiimejä en olisi oppinut toimimaan työyhteisössä samalla tavalla kuin toimin nyt. Olen oppinut kuinka muita kuuntelemalla ja yhteisellä päämäärällä voikaan saavuttaa jotain mahtavaa. Yhdellä ihmisellä voi olla kymmenittäin hyviä ideoita, mutta jo kolmella ihmisellä onkin ideoita sadoittain.
Esimerkiksi kilpaurheilussa, urheilijalla on takanaan oma tiiminsä, jonka avulla onnistua. On valmentajaa, tukijoukkoja, fysioterapeuttia, sponsoreita jne... niistä muodostuu tiimi. En usko, että yksikään ammatti kilpaurheilija pitäisi tasoaan yllä ilman omaa tiimiään.
Unelmista totta unelma tiimillä
Yksin ihminen ei ikinä pysty samanlaiseen tulokseen kuin tiiminä, niin kuin jo aikaisemmin mainitsinkin. Unelmia voidaan myös tavoitella tiimin kanssa. Joukon jolla on yhteinen unelma. Unelmien saavuttaminen on helpompaa kun on tiimi joka inspiroi ja kannustaa toisiaan. Pitää vaan uskaltaa luottaa niin omaan tekemiseen kuin muidenkin.
Aina kumminkaan ei voi onnistua, mutta aina voi epäonnistua ja yrittää uudestaan. Aina voidaan koittaa jotakin uutta lähestymistapaa asiaan ja tehdä läpimurto. Se vain on helpompaa oikeanlaisen tiimin kanssa.
klo marraskuuta 20, 2020 Ei kommentteja:
Kohteen lähettäminen sähköpostitseBloggaa tästä!Jaa TwitteriinJaa FacebookiinJaa Pinterestiin
Tunnisteet: tiimi, tiimi pelaaja, tiimityö, tiimityö kantaa pitkälle, unelma tiimi, unelmat, visualisti
maanantai 11. toukokuuta 2020
Marjaana Jokioinen on koulutettu hieroja Vaskiolta, Salosta. Marjaana tekee koti ja yrityskäyntejä. Hän tekee klassista hierontaa, kinesioteippausta ja tiggerspiste ja lihaskalvotekniikoilla hierontaa. Marjaana on toiminut alalla jo muutaman vuoden.
Asiakas tarvitsi Facebook-, A4- ja A5-mainoksen. Asiakkaalla ei oikein ollut tässä vaiheessa vielä pahemmin toiveita
Tässä to do listani pääotsikot, joiden alla oli vielä pilkottu työ pienempiin osiin.
Tutkin kilpailevien yritysten sivuja ja mainoksia
Tein ajatuskartan asioista, joita tulee mieleen hieronnosta ja jota voisi hyödyntää työssä
Tutkin graafisia trendejä 2020
Aloitin ideoimalla teemoja. Tein tällaiset teema ideat ja hain vähän typografioihin ideaa samalla.
Asiakas piti sitruunankeltaisesta ja ehdotti, että myös liilaa voisi kokeilla.
Tein erilaisia asettelu ideoita Illustratorin avulla, tässä ne jotka päädyin lähettämään asiakkaalle.
Asiakas piti liilasta jossa on "kehys" ja lähdin jatkojalostamaan ideaa.
Seuraavaksi aloin miettimään mikä voisi toimia pohjassa ja liittyy hierontaan, tässä seuraavat luonnkset.
Asiakas piti työstä, jossa kädet hierovat selkää ja kysyi voiko linnut liittää siihen ja siitä lähti näiden kahden idean viimeistely ja yhdistäminen. Tässä kaksi ehdotusta asiakkaalle. Lopuksi vielä siirsin puhelinnumeron keskeisempään paikkaan, näkyvyyden takia.
klo toukokuuta 11, 2020 Ei kommentteja:
Kohteen lähettäminen sähköpostitseBloggaa tästä!Jaa TwitteriinJaa FacebookiinJaa Pinterestiin
Tunnisteet: graaffiset työt, graafinen näyttö, mainos
keskiviikko 22. huhtikuuta 2020
Nyt kuin olen hankkinut näyttööni asiakkaan on aika tehdä pieni tutkimusmatka Pinterestissä. Aloin tutkimaan mainosten asettelua, typografiaa ja graafisia trendejä 2020.
Keräsin tähän tauluun minusta mielenkiintoisia ja toimivia asettelu ideoita, joista voisin inspiroitua työssä.
Tähän tauluun keräsin kauniita ja toimivia typografia ideoita.
Tutustuin myös graafisiin trendeihin 2020 ja ajattelin, että ehkä niistä voisi saada jotakin inspiraatiota.
klo huhtikuuta 22, 2020 Ei kommentteja:
Kohteen lähettäminen sähköpostitseBloggaa tästä!Jaa TwitteriinJaa FacebookiinJaa Pinterestiin
Tunnisteet: asettelu, graaffiset työt, graafinen näyttö, Pinterest, trendi, trendit 2020, tutkimusmatka, typografia
tiistai 21. huhtikuuta 2020
Graafinen näyttö- asiakkaan esittely
Asiakkaan löysin oman verkostoni avulla.
Asiakkaani hankin tutkimalla omia verkostojani. Miettisin ketkä ovat yrittäjiä ja onko joku jossakin mielenkiintoisessa yrityksessä töissä. Päätin kysyä naapuriltani tarvitseeko hän jotakin graafista materiaalia hieronta yritykselleen.
Naapurini Marjaana innostui ideasta, sillä hänelle ei ole paljoakaan graafista materiaalia. Marjaana on hiroja, joka tekee kotihierontoja.
Tapasin Marjaanan maanantaina 20.4. Sovimme että teen hänelle Facebook mainoksen, A4 mainoksen, A5 mainoksen ja hinnaston. Sain aika vapaat kädet kunhan mainoksessa ei vain ole punaista tai pinkkiä.
klo huhtikuuta 21, 2020 Ei kommentteja:
Kohteen lähettäminen sähköpostitseBloggaa tästä!Jaa TwitteriinJaa FacebookiinJaa Pinterestiin
Tunnisteet: asiakkaan hankinta, asiakkaan kontaktointi, asiakkaan lähestyminen, graaffiset työt, graafinen näyttö, hieronta, oma verkosto
maanantai 20. huhtikuuta 2020
Typografia on merkittävä osa graafista suunnittelua. Sillä tarkoitetaan tekstiin, kirjasintyyppeihin, kirjainten asetteluun ja väritykseen liittyvää suunnittelua sekä sommittelua.
Typografiaa näkee päivittäin useissa paikoissa. Sitä on somessa, maitopurkissa, sanomalehdessä, tv-mainoksissa, lempi sarjasi introssa ja monissa muissa paikoissa.
Antiikvan tunnistaa päätteellisestä ulkoasustaan. Kirjaintyyppi antiikva ollaan kehitetty n. 1300-luvulla.
Groteskin ulkoasun tunnuspiirre on päätteettömyys. Tämän kirjaintyypin kehittäminen alkoi 1800-luvun loppupuolella, kun typografiasta tuli osa tekstin sisältöä.
kirjaimessa ei ole paksuus eroja
Kalligrafinen ulkoasu muistuttaa käsinkirjoitettua tekstiä. Kiinalaiset ja japanilaiset merkit ovat  esimerkiksi kalligrafiaa.
Eri typografia lajejen ulkoasut.
klo huhtikuuta 20, 2020 Ei kommentteja:
Kohteen lähettäminen sähköpostitseBloggaa tästä!Jaa TwitteriinJaa FacebookiinJaa Pinterestiin
Tunnisteet: antiikva, graaffiset työt, groteski, kalligrafiset, typografia
Kevään kuulumisia ja portfolio
Kevään kuulumiset Kevään aikana olen suorittanut avoimen amkin kautta seuraavat kurssit markkinointijuridiikka 5osp ja Psykologinen joustavu...
Mitä on visuaalinen myyntityö?
Visuaalinen myyntityö on... esillepnoja somesisällön tuottamista myynnin edistämistä mielikuvien rakentamista ja tarpeiden luomista ...
Millainen on hyvä logo?
Mikä yhdistää kaikkia logoja? Kaikkia logoja yhdistää se, että se on jonkin yrityksen, seuran tai palvelun tunnus. Logoa käytetään useiss...
Tiimityö kantaa pitkälle  Tiimityö kantaa pitkälle Opiskelujeni aikana olen huomannut, että ihan oikeasti tiimityö kantaa pitkälle. Olen opp...
Olen kolmannen vuoden visualisti opiskelija. Olen kiinnostunut trendeistä ja kaikesta luovasta.
huono ja hyvä to do lista
Teema: Yksinkertainen. Sisällön tarjoaa Blogger.